ΚΑΝΟΝΙΣΜΟΣ (ΕΟΚ, Ευρατόμ, ΕΚΑΧ) αριθ. 1180/92 ΤΟΥ ΣΥΜΒΟΥΛΙΟΥ της 30ής Απριλίου 1992 για τον καθορισμό διορθωτικού συντελεστή που εφαρμόζεται στις αποδοχές των υπαλλήλων και του λοιπού προσωπικού των Ευρωπαϊκών Κοινοτήτων που υπηρετούν στο Μόναχο

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 571/92 (2), και ιδίως το άρθρο 64 του εν λόγω κανονισμού υπηρεσιακής κατάστασης, το άρθρο 9 του παραρτήματος ΧΙ, καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,

την πρόταση της Επιτροπής,

Εκτιμώντας:

ότι η Στατιστική Υπηρεσία των Ευρωπαϊκών Κοινοτήτων πραγματοποίησε έρευνες για την αποτίμηση του επιπέδου ζωής στο Μόναχο-

ότι το Ευρωπαϊκό Δικαστήριο, με την απόφασή του της 23ης Ιανουαρίου 1992 στην υπόθεση C-301/90, Επιτροπή εναντίον Συμβουλίου απεφάνθη:

". . .

Κρίνεται επίσης σκόπιμη η επισήμανση ότι το κόστος ζωής στο Μόναχο ήταν, στο τέλος του 1987, υψηλότερο κατά 8,3 % από το αντίστοιχο της τότε πρωτεύουσας Βόνης. Το ποσοστό αυτό αποτελεί αισθητή διαφορά που, ελλείψει ειδικού διορθωτικού συντελεστή, μειώνει την αγοραστική δύναμη των υπαλλήλων που εργάζονται στο Μόναχο σε σχέση με εκείνη των συναδέλφων τους που εργάζονται στη Βόνη.

Ειδικότερα, λόγω της τόσο σημαντικής διαφοράς που διαπιστώθηκε εν προκειμένω, η υποχρέωση εισαγωγής ειδικού διορθωτικού συντελεστή δεν μπορεί να αποτελεί συνάρτηση του κατά το μάλλον ή ήττον υψηλού αριθμού ενδιαφερομένων υπαλλήλων ή λοιπού προσωπικού των Κοινοτήτων.

Από τις εκτιμήσεις αυτές, προκύπτει ότι ο εν λόγω κανονισμός πρέπει να ακυρωθεί στο μέτρο που δεν καθορίζει ειδικό διορθωτικό συντελεστή για το Μόναχο από την 1η Ιανουαρίου 1988."-

ότι κρίνεται σκόπιμο να δοθεί συνέχεια στην απόφαση αυτή με τον καθορισμό ειδικού διορθωτικού συντελεστή για το Μόναχο από την 1η Ιανουαρίου 1988 και την ενημέρωσή του από την ημερομηνία αυτή έως την 1η Ιουλίου 1991,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με ισχύ από την 1η Ιανουαρίου 1988, ο διορθωτικός συντελεστής που εφαρμόζεται στις αμοιβές των υπαλλήλων και του λοιπού προσωπικού που υπηρετούν στο Μόναχο καθορίζεται σε 107,8.

Άρθρο 2

Με ισχύ από την 1η Ιουλίου 1988, ο διορθωτικός συντελεστής που εφαρμόζεται στις αμοιβές των υπαλλήλων και του λοιπού προσωπικού που υπηρετούν στο Μόναχο καθορίζεται σε 108,3.

Άρθρο 3

Με ισχύ από την 1η Ιουλίου 1989, ο διορθωτικός συντελεστής που εφαρμόζεται στις αμοιβές των υπαλλήλων και του λοιπού προσωπικού που υπηρετούν στο Μόναχο καθορίζεται σε 107,3.

Άρθρο 4

Με ισχύ από την 1η Ιουλίου 1990, ο διορθωτικός συντελεστής που εφαρμόζεται στις αμοιβές των υπαλλήλων και του λοιπού προσωπικού που υπηρετούν στο Μόναχο καθορίζεται σε 103,3.

Άρθρο 5

Με ισχύ από την 1η Ιουλίου 1991, ο διορθωτικός συντελεστής που εφαρμόζεται στις αμοιβές των υπαλλήλων και του λοιπού προσωπικού που υπηρετούν στο Μόναχο καθορίζεται σε 102,8.

Άρθρο 6

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 30 Απριλίου 1992. Για το Συμβούλιο

Ο Πρόεδρος

Jose da SILVA PENEDA

(1) ΕΕ αριθ. L 56 της 4. 3. 1968, σ. 1. (2) ΕΕ αριθ. L 62 της 7. 3. 1992, σ. 1.